cyanic-selkie/wikianc huggingface dataset:
கார்ட்டோசாட்-2
கார்ட்டோசாட்-2 மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கும் கலைநிலையான சகலநிறமுணர் (சநிமு) படம்பிடி கருவியை கொண்டதாகும். பூமியின் வரைப்பாதையை இந்த உயர் நுணுக்க சநிமு படம்பிடிக் கருவிகள் 9.6 கி.மீ தொலைவாகவும், அதன் இட நுணுக்கத்தை 1 மீ-க்கு குறைவாகவும் எடுக்கக் கூடியது. இந்த செயற்கைக்கோள் 45 கோண அளவில் பூமியை நோக்கித் திருப்பவும், அதே போல் அதன் சுற்றுப்பாதையை நோக்கி திருப்பவும் முடியும்.
கார்ட்டோசாட்-2 ஒரு குறித்தக் காட்சிப் புள்ளியின் ஒளிப்படத் தொகுதியை தரும் அளவிற்கு மேம்பட்ட ஒரு தொலையுணர்வு செயற்கைக்கோள் ஆகும். இந்த செயற்கைக்கோளின் புகைப்படத்தைக் கொண்டு விவரமான வரைபடம் தயாரிப்பதும், பிற நிலப்பட வரைவியல் பணிகளைச் செய்வதும், கிராம புற மற்றும் நகர கட்டுமான, மேம்பாட்டு திட்டங்களுக்கும், புவியியல் மற்றும் நில விவர அமைப்பிற்கும் பயன்படுத்தப்படுகிறது.
இந்த செயற்கைக்கோளிடம் இருந்து கிடைத்த முதல் ஒளிப்படத் தொகுதியானது சனவரி 12, 2007 ஆம் ஆண்டு கிடைத்தது. அது சுமார் 280 கி.மீ தொலைவுடன் ஷிவாலிக் பகுதியில் இருந்து டெல்லி வரை கொண்டதாகும். மற்றொரு தொகுதியாக சுமார் 50 கி.மீ தொலைவுள்ள கோவாவின் இராதா நகரி பகுதியில் இருந்து சகோன் பகுதி வரை கொண்டதாகும். ஹைதராபாதில் உள்ள ஷட்நகர் தேசிய தொலையுணர்வு அமைப்பின் தரவு உள்வாங்கு நிலையத்தில் கிடைத்த முதல் ஒளிப்பட தொகுதியானது உயர்மட்ட ஒளிப்படக் கருவியின் உன்னத செயலை நிரூபித்தது.
மேலும் பார்க்க
பகுப்பு:இந்திய விண்வெளித் திட்டங்கள் பகுப்பு:கார்ட்டோசாட்
மணி ஜெகதீசன்
டான் ஸ்ரீ, டத்தோ, டாக்டர் மணி ஜெகதீசன் (Mani Jegathesan, பிறப்பு: 1943) மலேசியாவின் புகழ்பெற்ற ஓட்டக்காரர். ஒலிம்பிக் விளையாட்டுப் போட்டிகளில் 1960, 1964, 1968ஆம் ஆண்டுகளில் மலேசியாவைப் பிரதிநித்தவர். 1966 ஆசிய விளையாட்டுப் போட்டிகளில் மூன்று தங்கங்களை வென்று சாதனை படைத்தவர்.
1968ஆம் ஆண்டு மெக்சிகோ ஒலிம்பிக் போட்டியின், 200 மீட்டர் அரை இறுதி தகுதிச் சுற்று ஓட்டத்தில், அவர் செய்த 20.92 விநாடிகள் சாதனையை இதுவரை மலேசியர் எவராலும் முறியடிக்க முடியவில்லை. பறக்கும் மருத்துவர் என்று அன்பாக அழைக்கப்படுகின்றார். மலேசிய புத்ரா பல்கலைக்கழகத்தின் இணை வேந்தராக பதவி வகிக்கும் முதல் மலேசிய இந்தியர், முதல் மலேசியத் தமிழர்.
வரலாறு
1955ஆம் ஆண்டு தன்னுடைய உயர்நிலைப் படிப்பை ‘வி.ஐ’ என்று அழைக்கப்படும் விக்டோரியா உயர்நிலைப்பள்ளியில் ஓராண்டு பயின்றார். பின்னர் 1956ஆம் ஆண்டு, சிங்கப்பூரில் இருக்கும் ஆங்கிலோ சீனப் பள்ளிக்கு மாற்றலாகிச் சென்றார். அங்கு 1961ஆம் ஆண்டு வரை அவருடைய கல்வி வாழ்க்கை தொடர்ந்தது.
லண்டன் பல்கலைக்கழகம்
1967ஆம் ஆண்டு சிங்கப்பூர் பல்கலைக்கழகத்தில் நோயியல் துறையில் பட்டம் பெற்று மருத்துவரானார். அது மட்டும் அல்லாமல், அந்த ஆண்டு பல்கலைக்கழகத்தின் சிறந்த மாணவராகவும் தேர்வு செய்யப்பட்டார். அதற்காகத் தங்கப் பதக்கமும் பெற்றார்.
1970ஆம் ஆண்டு பாங்காக்கில் உள்ள மகிடோல் பல்கலைக்கழகத்திலும், 1970ஆம் ஆண்டு லண்டன் பல்கலைக்கழகத்திலும் மருத்துவத் துறையில் உயர்க்கல்வியை மேற்கொண்டார். ஆங்கிலோ சீனப் பள்ளியில் பயிலும் போது, தன்னுடைய 16வது வயதிலேயே 1960 ரோம் ஒலிம்பிக் போட்டிகளில் மலாயாவைப் பிரதிநிதித்தார். எந்தப் பதக்கத்தையும் பெறவில்லை.
ஓட்டப்பந்தயத் துறை
1960ஆம் ஆண்டு ரோம் ஒலிம்பிக் போட்டிக்கு பிறகு, அடுத்து அடுத்து வந்த இரு ஒலிம்பிக் போட்டிகளிலும், இரு ஆசிய விளையாட்டுகளிலும் மலேசியாவைப் பிரதிநிதித்துச் சிறப்பு செய்தார். அவர் மலேசிய நாட்டிற்குப் பதக்கங்களை மட்டும் கொண்டு வரவில்லை.
மாறாக இந்த நாட்டில், ஓட்டப் பந்தய சாதனைகளையும் படைத்துள்ளார். அவர் செய்த சில சாதனைகள் இன்றும் முறியடிக்கப்படாமல் இருக்கின்றன. அவரை ஆசியாவின் வேகமான ஓட்டக்காரர் என்றும் பறக்கும் மருத்துவர் என்றும் மலேசிய மக்கள் அன்புடன் அழைக்கின்றனர்.
ஆசியாவின் வேகமான மனிதர்
மணி ஜெகதீசன் முதல் முறையாக 1959 பாங்காக் தென்கிழக்காசிய விளையாட்டுப் போட்டிகளில் கலந்து கொண்டார். 4 x 400 மீட்டர் தொடர் ஓட்டத்தில் வெள்ளிப் பதக்கம் கிடைத்தது. 1961 தென்கிழக்காசிய விளையாட்டுப் போட்டிகளில், மலேசியாவிற்கு மூன்று தங்கங்களையும் ஒரு வெள்ளியையும் கொண்டு வந்தார். அடுத்து அவருடைய பார்வை ஆசிய விளையாட்டுகளின் பக்கம் திரும்பியது.
1962இல் ஜகார்த்தாவில் நடைபெற்ற போட்டிகளில் 200மீட்டர் ஓட்டத்தில் தங்கப் பதக்கம் பெற்று புதிய சாதனையையும் செய்தார். 1966இல் பாங்காக்கில் நடைபெற்ற ஆசிய விளையாட்டுப் போட்டிகளில் மூன்று தங்கங்களைக் கொண்டு வந்தார். ஓர் அனைத்துலகப் போட்டியில், ஒரே சமயத்தில் மூன்று தங்களை வென்று சாதனை படைத்தவர்கள் மலேசியாவில் எவரும் இல்லை. அதன் பின்னர் ‘ஆசியாவின் வேகமான மனிதர்’ எனும் அடைமொழியும் அவருக்கு கிடைத்தது.
அதன் பின்னர், ஆசிய விளையாட்டுப் போட்டிகளில் 200மீட்டர் ஓட்டத்தில் மலேசியர் எவருக்கும், இதுவரையில் தங்கப் பதக்கம் கிடைக்கவில்லை. அதுவும் ஒரு சாதனையாக இருந்து வருகிறது. அதே ஆண்டு ‘ஆசிய விளையாட்டாளர்’ (Asian Athlete of 1966) எனும் விருதும் அவருக்கு கிடைத்தது. ஜெகதீசன் மூன்று ஒலிம்பிக் விளையாட்டுகளில் கலந்து கொண்டு இருக்கிறார்.
24வது வயதில் ஓய்வு
தன்னுடைய 16வது வயதில் உயர்நிலை நான்காம் படிவம் படித்துக் கொண்டு இருக்கும் போது 1960 ரோம் ஒலிம்பிக்கில் பங்கு பெற்றார். 1964இல் பலகலைக்கழகத்தில் படித்துக் கொண்டு இருக்கும் போது 1964 தோக்கியோ ஒலிம்பிக்கில் பங்கு பெற்றார். இந்த ஒலிம்பிக் போட்டியில் 200மீட்டர் நேரோட்டத்திற்கு, அரையிறுதிப் போட்டியாளராகத் தேர்வு பெற்றார்.
1968 மெக்சிகோ ஒலிம்பிக்கில் தகுதி பெற்ற ஒரு மருத்துவ அதிகாரியாகப் பங்கு பெற்றார். அதே ஆண்டு, தம்முடைய 24வது வயதில் விளையாட்டுகளில் இருந்து ஓய்வு பெறுவதாகவும் அறிவித்தார். இப்போது, டாக்டர் மணி ஜெகதீசன், அனைத்துலக ரீதியில் ஒரு பிரபலமான மருத்துவராகவும், மருத்துவ ஆய்வாளராகவும் ஓர் அடையாளத்தை உருவாக்கி இருக்கிறார்.
மேற்கோள்கள்
பகுப்பு:மலேசிய விளையாட்டு வீரர்கள் பகுப்பு:மலேசியாவின் சிறந்த விளையாட்டு வீரர் விருது பெற்றவர்கள் பகுப்பு:தட கள விளையாட்டு வீரர்கள் பகுப்பு:தமிழ் ஒலிம்பிக் வீரர்கள் பகுப்பு:1943 பிறப்புகள் பகுப்பு:வாழும் நபர்கள் பகுப்பு:மலேசிய மருத்துவர்கள் பகுப்பு:மலேசியத் தமிழர்
கேன் வில்லியம்சன்
கேன் ஸ்டுவார்ட் வில்லியம்சன் (Kane Stuart Williamson, பிறப்பு: ஆகத்து 8, 1990 நியூசிலாந்து துடுப்பாட்ட அணி வீரர் மற்றும் தலைவர் ஆவார். இவர் வலதுகை மட்டையாளர் மற்றும் அவ்வப்போது வலது கை புறத்திருப்ப பந்து வீச்சாளராக செயல்படுகிறார். 2018 இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணித் தலைவராக செயல்படுகிறார். இவர் நியூசிலாந்திலுள்ள வடக்கு மாவட்ட அணிக்காக உள்ளூர்ப் போட்டிகளில் விளையாடி வரும் இவர் இங்கிலாந்திலுள்ள கிளவ்செஸ்டெர்ஷயர் மற்றும் யார்க்‌ஷயர் அணிகளுக்காக விளையாடி வருகிறார்.
2019 உலகக்கோப்பை போட்டியில் நியூசிலாந்து அணியை வழிநடத்தி இறுதிப்போட்டி வரை அழைத்துச்சென்றார். மேலும் உலக கோப்பை தொடரில் அதிக ரன்கள் (578) எடுத்த அணித்தலைவர் என்ற சாதனையைப் படைத்தார். இவருக்கு 2019 உலகக் கோப்பையின் தொடர் நாயகன் விருது ஐசிசியால் வழங்கப்பட்டது. தற்போது தேர்வுப்போட்டிக்கான துடுப்பாட்ட வீரர்கள் தரப்படுத்தலில் முதல் இடத்தில் உள்ளார்(2020) முதல்
இந்தியன் பிரீமியர் லீக்
பெப்ரவரி 6, 2015 ஆம் ஆண்டில் இந்தியன் பிரீமியர் லீக் தொடருக்காக சன்ரைசர்ஸ் ஐதராபாத் அணி இவரை 96,500 அமெரிக்க டாலர் மதிப்பில் இவரை ஏலத்தில் எடுத்தது. 2016 இந்தியன் பிரீமியர் லீக் போட்டித் தொடரை இந்த அணி வென்றது. 2018 இந்தியன் பிரீமியர் லீக் தொடரில் இந்த அணி 460,500 அமெரிக்க டாலர் மதிப்பில் இவரை தக்கவைத்துக் கொண்டது. டேவிட் வார்னர் ,2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் பந்தை சேதப்படுத்திய விவகாரத்தில் ஒரு ஆண்டுகாலம் சர்வதேச மற்றும் உள்ளூர்ப் போட்டிகளில் விளையாட பன்னாட்டுத் துடுப்பாட்ட அவை தடை விதித்தது. இதனால் அணித்தலைவர் பொறுப்பு இவரிடம் ஒப்படைக்கப்பட்டது. 2020 தொடரில் வோர்ணர் மீண்டும் தலைவரானார் 2021 IPL தொடரில் அணியின் மோசமான பெறுபேறு காரணமான மீண்டும் தலைமைப் பொறுப்பை ஏற்று கொண்டார்
ஒருநாள் பன்னாட்டுத் துடுப்பாட்டம்
ஆகஸ்டு 10, 2010 ஆம் ஆண்டில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். இவர் சந்தித்த ஒன்பதாவது பந்தில் ஓட்டங்கள் எதுவும் எடுக்காமல் ஆட்டமிழந்தார். இரண்டாவது போட்டியில் அஞ்செலோ மத்தியூஸ் பந்துவீச்சில் இவர் சந்தித்த இரண்டாவது பந்தில் ஓட்டங்கள் எதுவும் சேர்க்காமல் ஆட்டமிழந்தார். அக்டோபர் 14, 2010 ஆம் ஆண்டில் நடைபெற்ற வங்காளதேசத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு  ஓட்டங்கள் அடித்தார். அந்தத் தொடரில் நியூசிலாந்து அணி 4-0 என்ற கணக்கில் வங்காளதேச அணியிடம் தோவியடைந்தது. பின் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் இடம்பெற்றார்.
வெளியிணைப்புகள்
பகுப்பு:நியூசிலாந்து துடுப்பாட்ட வீரர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:யார்க்சையர் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள் பகுப்பு:சன்ரைசர்ஸ் ஐதராபாத் அணி வீரர்கள்
சிமு லியு
சிமு லியு (Simu Liu) (பிறப்பு:19 ஏப்ரல் 1989) என்பவர் கனடா நாட்டு நடிகர், சண்டை பயிற்சியாளர் மற்றும் எழுத்தாளர் ஆவார். இவர் 2021 இல் மார்வெல் ஸ்டுடியோ தயாரித்து வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில்  'சாங்க் சி'  என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இவர் பிளட் அண்ட் வாட்டர் (2015), கிம்'ஸ் காணவேணியின்ஸ் (2016-2021) போன்ற பல தொலைக்காட்சி தொடர்களிலும் நடித்துள்ளார்.
ஆரம்பகால வாழ்க்கை
லியு 19 ஏப்ரல் 1989 இல் மலேசியா நாட்டில் ஜோகூரில் பிறந்தார் மற்றும் அவரது வாழ்க்கையின் முதல் நான்கு வயது வரை அவரது தாத்தா பாட்டிகளால் வளர்க்கப்பட்ட பின்னர் ஐந்து வயதில் கனடா நாட்டிற்கு குடியேறினார். அதை தொடர்ந்து ஒன்ராறியோவின் மிசிசாகா பகுதியில் உள்ள எரின் மில்ஸில் ஒரே குழந்தையாக வளர்ந்தார்.
இவர் தனது உயர்நிலைப் பள்ளியை டொராண்டோ பல்கலைக்கழகப் பள்ளிகளில் பயின்றார் மற்றும் மேற்கு ஒன்ராறியோ பல்கலைக்கழகத்தில் ஐவி வணிகப் பள்ளியில் வணிக நிர்வாகத்தைப் பயின்று 2011 இல் பட்டம் பெற்றார்.
வந்தான் வென்றான் (திரைப்படம்)
வந்தான் வென்றான் ஆர்.கண்ணன் இயக்கத்தில் 2011 செப்டம்பர் மாதம் வெளியான ஒரு தமிழ் திரைப்படமாகும். இதில் ஜீவா, தாப்சீ பன்னு, நந்தா துரைராஜ், சந்தானம் மற்றும் பலர் நடித்துள்ளனர்.
வெளியிணைப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜீவா நடித்துள்ள திரைப்படங்கள்
கோலங்கள் (தொலைக்காட்சித் தொடர்)
கோலங்கள் என்பது சன் தொலைக்காட்சியில் நவம்பர் 24, 2003 முதல் டிசம்பர் 4, 2009 வரை திங்கள் முதல் வெள்ளி வரை இரவு 9 மணிக்கு ஒளிபரப்பாகி, 1533 அத்தியாயங்களுடன் நிறைவு பெற்ற குடும்ப சூழ்நிலை பற்றிய தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை தயாரிக்க இயக்குனர் திருச்செல்வம் என்பவர் எழுதி, நடித்து மற்றும் இயக்கியுள்ளார்.
பிரபல நடிகை தேவயானி அபிநயா என்ற காதாபாத்திரத்தின் மூலம் சின்னத்திரைக்கு அறிமுகமாகிறார். இவருடன் தீபா வெங்கட், மஞ்சரி, அபிசேக் சங்கர், அஜய் கபூர், நளினி, சந்திரா லட்சுமண், திருச்செல்வம், விஜி சந்திரசேகர், சத்தியப்பிரியா மற்றும் குயிலி போன்ற பலர் முதன்மை கதாபாத்திரத்தில் நடித்துள்ளார்கள்.
இந்த தொடர் தமிழ் தொலைக்காட்சி வரலாற்றில் மிகவும் பிரபலமான மற்றும் அதிக அத்தியாயங்களில் ஒளிபரப்பான தொடர் ஆகும். மற்றும் மக்களால் அதிகளவு பார்க்கப்பட்ட தொடரில் இதுவும் ஒன்றாகும். இந்த தொடரில் நடித்ததற்காக நடிகை தேவயானி (2003ஆம் ஆண்டு மற்றும் 2004ஆம் ஆண்டு) சிறந்த நடிகைக்கான விருதையும், தீபா வெங்கட் (2005ஆம் ஆண்டு) சிறந்த தோழிக்கான விருதையும் மற்றும் அஜய் கபூர் (2010ஆம் ஆண்டு) சிறந்த வில்லனுக்கான விருதையும் வென்றுள்ளார்கள் என்பது குறிப்பிடத்தக்கது.
இந்த தொடர் 10 வருடம் கழித்து நவம்பர் 26, 2018ஆம் ஆண்டு முதல் திங்கள் முதல் சனிக்கிழமை வரை விகடன் தொலைக்காட்சி யூடியூப் என்ற இணைய அலைவரிசையில் மறு ஒளிபரப்பு செய்தது.
கதை சுருக்கம்
கணவனால் கைவிடப்பட்ட நடுத்தர குடும்பத்தை சேர்ந்த கர்பகம் (சத்தியப்பிரியா). கணவன் துணை இன்றி தனது 4 பிள்ளைகளையும் கஷ்டப்பட்டு வளர்க்குகின்றார். இவரின் மூத்த மகள் அபிநயா (தேவயானி) தைரியமும் விடாமுயரிசியும் கொண்டவள். பாஸ்கரை (அபிசேக் சங்கர்) திருமணம் செய்யும் அபி ஆனால் இவர்களின் திருமணத்தில் பல மனக்கசப்புகள் இதனால் இவர்கள் பிரிக்கின்றனர்.
கற்பகத்தின் கணவன் ஈஸ்வரமூர்த்தி (மோகன் சர்மா) காஞ்சனா (பாரதி) என்ற பெண்ணை மறுதிருமணம் செய்கின்றார். இவரின் மகனான ஆதித்தியா (அஜய் கபூர்) கோவமும் திமிரும் கொண்டவன். தொழில் ரீதியாக போட்டியிடும் அபி மற்றும் ஆதித்யா. அபியை வெல்வதற்காக அவளை கொலை செய்ய முயற்சசி செய்ய்கின்றான். அபிக்கு ஆதரவாக தொல்காப்பியன் (திருச்செல்வம்) மற்றும் உஷா (தீபா வெங்கட்) ஆதியின் முன்னாள் மனைவி இவர்களின் துணையுடன் ஆதியை எப்படி வென்றால் என்பது தான் கதை.
நடிகர்களின் தேர்வு
இந்த தொடரை புதுமுக இயக்குனர் திருச்செல்வம் என்பவர் இயக்கி மற்றும் நடித்துள்ளார். இவர் இதற்க்கு முன் மெட்டி ஒலி என்ற தொடரில் நடித்துள்ளார் என்பது குறிப்பிடத்தக்கது. பிரபல தமிழ் திரைப்பட நடிகை தேவயானி நடிக்கும் முதல் தொடர் இதுவாகும். அதே தரும் சந்திரா லட்சுமண் மற்றும் பூர்ணிமா இந்திரஜித் நடிக்கும் முதல் தமிழ் தொடர் இதுவாகும். சீதா என்ற கதாபாத்திரத்தில் பிரபல நடிகை விஜி சந்திரசேகர் நடிக்க இவருக்கு ஜோடியாக வரத்தான் என்ற கதாபாத்திரத்தில் பொன்வண்ணன் நடித்துள்ளார். நளினி, சத்யப்பிரியா, சபிதா ஆனந்த், குயிலி மௌலி போன்ற பல திரைப்பட நடிகர்களும் இந்த தொடரில் நடித்து உள்ளார்கள்.
தலைப்பு பாடல்
இந்த தொடருக்கு தலைப்பு பாடலை பிரபல பாடலாசிரியர் பழனி பாரதி என்பவர் பாடல் எழுத, பாடகி ஹரிணி இப் பாடலை பாடியுள்ளார். இசையைப்பாளர் டி. இமான் என்பவர் இசை அமைத்துள்ளார்.
மொழி மாற்றம்
இந்த தொடர் மலையாளம் மொழியில் கோலங்கள் என்ற அதே பெயரில் மொழி மாற்றம் செய்யப்பட்டு சூர்யா தொலைக்காட்சியிலும் தெலுங்கு மொழியில் முத்தியால முழுக்க என்ற பெயரில் மொழிமாற்றம் செய்யப்பட்டு ஜெமினி தொலைக்காட்சியிலும் ஒளிபரப்பானது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ் பணி சார்ந்த தொலைக்காட்சி தொடர்கள் பகுப்பு:தமிழ் பழிவாங்குதல் குறித்தான தொலைக்காட்சி தொடர்கள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2003 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள் பகுப்பு:2009 இல் நிறைவடைந்த தமிழ்த் தொலைக்காட்சி நிகழ்ச்சிகள்
வாலையாறு அணை
வலையாறு அணை (Walayar Dam) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு அணை ஆகும். இந்த அணை கல்பாத்திப்புழா ஆற்றின் துணை ஆறான வாலையாற்றின் குறுக்கே கட்டப்பட்டுள்ளது. இந்த அணையின் கட்டுமானப் பணிகள் 1964 இல் முடிக்கப்பட்டு திறக்கப்பட்டது. இது இப்பகுதியில் நீர்ப்பாசனத்திற்கான முக்கிய ஆதாரங்களில் ஒன்றாக உள்ளது. அணை ஒரு பெரிய நீர்த்தேக்கப் பகுதியைக் கொண்டதாக உள்ளது. இந்த நீர்த்தேக்கப் பகுதிக்கு அருகில் வசிக்கும் மக்கள் வலயாறு அணையில் இருந்து வரும் நீரை நீர்ப்பாசனத்திற்கான முக்கிய நீர் ஆதாரமாக கொண்டுள்ளார்கள். ஆனால் தற்போது வலையாறில் மழை குறைவாக இருப்பதால் நீர்த்தேக்கத்தில் தண்ணீர் குறைவாக உள்ளது. நீர்த்தேக்கப் பகுதி மிகவும் அழகானதாக உள்ளதால், சுற்றுலாவுக்கு சிறந்த வாய்ப்புள பகுதியாக உள்ளது.
படகாட்சியகம்
பகுப்பு:Coordinates on Wikidata பகுப்பு:பாலக்காடு மாவட்டத்திலுள்ள அணைகள்
நொய்டா பெருநகர்
நொய்டா பெருநகர்  (Greater Noida (GN), இந்தி: ग्रेटर नोएडा, உருது: بڑا نویڈا) வட இந்திய மாநிலம் உத்தரப் பிரதேசத்தின் கௌதம் புத் நகர் மாவட்டத்தில் அமைந்துள்ள ஓர் நகரமாகும். இந்நகரம் தேசியத் தலைநகர் வலயத்தின் அங்கமாக உள்ளது. புது தில்லிக்குக் கிழக்கே 40 km தொலைவிலும் நொய்டாவிற்கு தென்கிழக்கே 20 km தொலைவிலும் அமைந்துள்ளது. ஆசியாவின் மிக விரைவாக வளர்ந்துவரும் தொழில்நகரமாக விளங்குகிறது. இதன் வளர்ச்சியை நொய்டா பெருநகர் தொழில் வளர்ச்சி ஆணையம் (GNIDA) மேலாண் செய்கிறது.
மேற்கோள்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:கௌதம புத்தா நகர் மாவட்டம்
இந்தியாவில் பேரிடர் மேலாண்மை
இந்தியாவில் பேரிடர் மேலாண்மை என்பது இந்தியாவில் இயற்கை அல்லது மாந்தனால் உருகாப்படும் செயற்கைப் பேரிடர் காலங்களில் வளப் பேணுதலுக்காகவும் உயிர்கள், சொத்துகளை பேரழிவில் இருந்து மீட்கவும் கையாளும் கொள்கைகள், சட்டங்கள்,  இயல்பு நடவடிக்கைகள், செயல்நெறிமுறைகளையும் பொறுப்புகளையும்  குறிக்கிறது. பேரிடர் மேலாண்மைத் திட்டங்கள் பல தளங்கலில் அமையும். இவை பெருவெல்ளங்கள், புயல்கள் சூறாவளிகள், தீ, பயன்பேரமைப்புகளின் பொய்த்தல், பெருந்தொற்று பரவல் போன்றவற்றின்ச் சிக்கல்களைச் சந்திக்க திட்டமிடுகிறது.
பேரிடர் மேலாண்மைத் திட்டம்
இத்திட்டம் இந்தியப் பிரதமர் நரேந்திர மோடியால் 2016 ஆம் ஆண்டு ஜூன் 1ஆம் நாள் முதன்முதலாக வெளியிடப்பட்டது. இது பேரிடர்களைத் தவிர்க்கவும் தடுத்து நிறுத்தவும் திறம்பட மேலாளவும் அரசு முகமைகளுக்கு வேண்டிய சட்டக உருவரையையும் நெறிகாட்டலையும் தர முயல்கிறது. 2005 ஆம் ஆண்டில் பேரிடர் மேலாண்மைச் சட்டம் இயற்றிய பிறகு மேற்கொண்ட முதல் தேசிய அளவுத் திட்டமாகும்.
பேரிடர் மேலாண்மைச் சட்டம், 2005
பேரிடர் மேலாண்மைச் சட்டம் 2005 நவம்பர் 28 இல் நாடாளுமன்றத்திலும் 2005 திசம்பர் 12 இல் மேலவையிலும் நிறைவேற்றப்பட்டது. இது 2006 ஜனவரி, 9 இல் குடியரசு தலைவரின் ஒப்புதலைப் பெற்றது. சட்டம் தேசியப் பேரிடர் மேலாண்மை ஆணையத்தைவைந்திய முதன்மை அமைச்சரின் தலைமையில் நிறுவ வழிவகுக்கிறது. இந்த தே.பே.மே.ஆ துணைத்தலைவர் உட்பட, ஒன்பது உறுப்பினர்களைக் கொண்டது. இதன் உறுப்பினரின் கால வரம்பு 5 ஆண்டுகளாகும். இந்த தே.பே.மே.ஆ முதலில் ஒரு செயல் ஆணையால் 2005 மே 30 இல் நிறுவப்பட்டது. பிறகு இது பேரிடர் மேலாண்மைச் சட்டம், பிரிவு-3(1) இன் கீழ் 2005 செப்டம்பர் 27 இல் அமைக்கப்பட்டது. இந்த தே.பே.மே.ஆ  "பேரிடர் மேலாண்மைக்கான கொள்கைகள், திட்டங்கள், வழிகாட்டுதல்கள்" ஆகியவற்றை வகுக்கும் பொறுப்புகளைக் கொண்டதாகும். மேலும் இது பேரிடரின்போது தக்க நேரத்தில் தக்க நடவடிக்கைகளை மேற்கொள்ளவேண்டும். சத்தின் 6 ஆம் பிரிவுன்படி, "நாட்டின் திட்டங்களை உருவாக்க மாநில ஆணையங்களுக்கு வழிகாட்டுதல்களை வகுக்கும்" பொறுப்பும் கொண்டதாகும்.
பேரிடர் மேலாண்மைச் சட்டம், 2005, 11 அத்தியாயங்கள் மற்றும் 79 பிரிவுகள் கொண்டதாகும். இச்சட்டம் இந்தியா முழுவதற்கும் பொதுவானதாகும். இந்தச் சட்டம் "பேரிடா்களின் திறமையான மேலாண்மை" அதனுடன் தொடர்புடைய  தவிா்த்தலுக்கான பிற  நடவடிக்கைகளைத் குறித்தும் விளக்குகிறது.
ஆணைய உரிமை பற்றி
தேசிய பேரிடர் மேலாண்மை முகமை (NDMA) என்பது உள்துறை அமைச்சகத்தின் ஒரு நிறுவனமாகும். இதன் பிரதான நோக்கம் இயற்கை அல்லது மனிதா்களால் உருவாக்கப்பட்ட பேரிடா்களின் போதும், நெருக்கடி காலத்தின் போதும் விரைந்து பணியாற்றத் தேவையான செயல்திறன் மேம்பாடு மற்றும் பேரழிவு மீட்பு பொறுப்புகளையும் செயல்படுத்துவதாகும். இம்முகமை டிசம்பர் 2005 இல் இந்திய அரசால் இயற்றப்பட்ட பேரிடர் மேலாண்மைச் சட்டத்தின் மூலம் நிறுவப்பட்டதாகும். பிரதம மந்திரி இதன் (NDMA) முழுமையான அதிகாரம் பெற்ற தலைவர் ஆவார். இந்நிறுவனம் கொள்கைகளை வடிவமைத்தல், வழிகாட்டுதல் மற்றும் சிறந்த நடைமுறைகளை உருவாக்கும் பணிகளை மேற்கொள்வதுடன், மாநில பேரிடர் மேலாண்மை முகமைகளுடன் (SDMAs) முழுமையான மற்றும் பகிா்ந்தளிக்கப்பட்ட அணுகுமுறையை உறுதிப்படுத்துகிறது. மேலும் அவற்றுடன் ஒருங்கிணைந்து அனைத்துப் பணிகளையும் செயல்படுத்துகிறது.
மேற்கோள்கள்
பகுப்பு:இந்தியாவில் விபத்துகள் பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள்
என். வி. என். சோமு
'''என். வி. என். சோமு' (N. V. N. Somu)'' (இறப்பு 14 நவம்பர் 1997) ஓர் இந்திய அரசியல்வாதி மற்றும் தமிழ்நாட்டில் இருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினர் ஆவார். திராவிட முன்னேற்றக் கழக வேட்பாளராக வட சென்னை தொகுதியில் இருந்து, 1984 மற்றும் 1996 தேர்தலில் நாடாளுமன்றத்திற்குத் தேர்ந்தெடுக்கப்பட்டார். தி. மு. க தலைவர் என். வி. நடராஜன் மகனான என். வி. என். சோமுவிற்கு திருமணமாகி ஒரு மகன் மற்றும் மகள் உள்ளனர். இவர் பாதுகாப்புத் துறை அமைச்சராக இருந்த போது ஒரு உலங்கூர்தி விபத்தில், 14 நவம்பர் 1997 அன்று இறந்தார். அவரது மகள், என். எஸ். கனிமொழி, தி. மு. க சார்பாக வேட்பாளராக போட்டியிட்டார்.
மேற்கோள்கள்
பகுப்பு:11வது மக்களவை உறுப்பினர்கள் பகுப்பு:1997 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:8வது மக்களவை உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழ்நாட்டைச் சேர்ந்த ஒன்றிய அமைச்சர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:1937 பிறப்புகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
என். பியரத்ன
'''என். பியரத்ன' (N. Piyaratne''), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1991/92 பருவ ஆண்டில் இலங்கை ஓல்ட் கம்பீரியன்ஸ் அணி உறுப்பினராக பங்குகொண்டார்.
பிறப்பு பதிவு மற்றும் இறப்பு சட்டம் 1969
பிறப்பு மற்றும் இறப்பு பதிவு சட்டம், 1969 ஒவ்வொரு பிறப்பும், இறப்பும் பதிவு செய்யப்படவேண்டும் என அறிவுறுத்துகிறது. தமிழ் நாடு பிறப்பு மற்றும் இறப்பு பதிவு விதிகள் 2000 த்தின் படி ஒவ்வொரு பிறப்பும், இறப்பும் பதிவு செய்யப்படுகிறது.
ஐதராபாத்து மாவட்டம், இந்தியா
ஐதராபாத் மாவட்டம் இந்தியாவின் தெலுங்கானா மாநிலத்திலுள்ள 33 மாவட்டங்களுள் ஒன்று. இதன் தலைமையகம் ஐதராபாத் நகரில் உள்ளது. 625 சதுர கிலோமீட்டர் பரப்பளவு கொண்ட இம்மாவட்டத்தில், 2001 ஆம் ஆண்டுக் கணக்கெடுப்பின் படி 5,404,833 மக்கள் வாழ்கிறார்கள்.
ஆட்சிப் பிரிவுகள்
மண்டலங்கள்:
மக்களவைத் தொகுதிகள்:
மேற்கோள்கள்
பகுப்பு:ஐதராபாத் மாவட்டம், இந்தியா பகுப்பு:தெலங்காணா மாவட்டங்கள்
பீட்டர் பவுல் ரூபென்ஸ்
பீட்டர் பவுல் ரூபென்ஸ் (Peter Paul Rubens - ஜூன் 28, 1577 – மே 30, 1640) மிகவும் திறமை வாய்ந்த 17 ஆம் நூற்றாண்டைச் சேர்ந்த பிளெமிய பரோக் ஓவியரும், பகட்டுத் தன்மை கொண்ட பரோக் பாணியின் முன்னணி ஆதரவாளரும் ஆவார். பரோக் பாணி இயக்கம், நிறம், புலன் நுகர்ச்சி ஆகியவற்றுக்கு முக்கியத்துவம் வழங்கியது. இவர் சீர்திருத்தத்துக்கு எதிரான பலிபீட ஓவியங்கள், உருவப்படங்கள், நிலத்தோற்றங்கள், தொன்மங்கள் சார்ந்த வரலாற்று ஓவியங்கள் போன்றவற்றுக்குப் பெயர் பெற்றவர்.
ஐரோப்பா முழுவதிலும் இருந்த பிரபுக்களாலும், ஓவியச் சேகரிப்பாளராலும் விரும்பப்பட்ட ஓவியங்களை உருவாக்கும் பெரிய கலைக் கூடமொன்றை நடத்தி வந்ததோடு, ரூபென்ஸ் ஒரு மனித நோக்கு அறிஞரும், ஓவியச் சேகரிப்பாளரும், இரு இராஜதந்திரியும் ஆவார். இவர் ஸ்பெயினின் அரசன் ஆறாவது பிலிப்பிடம் இருந்தும், இங்கிலாந்து அரசன் முதலாம் சார்லஸ் இடமிருந்தும் பிரபுப் பட்டம் பெற்றார்.
தொடக்க காலம்
ரூபென்ஸ் வெஸ்ட்பாலியாவில் உள்ள சீகென் என்னும் இடத்தில் பிறந்தார். இவரது தந்தை ஜான் ரூபென்ஸ் (Jan Rubens), தாயார் மரியா பைப்பெலிங்க்ஸ் (Maria Pypelincks). ஸ்பானிய நெதர்லாந்தை ஆல்பாவின் (Alba) டியூக் ஆண்ட காலத்தில் இடம் பெற்ற புரட்டஸ்தாந்தர்களுக்கு எதிராக இழைக்கப்பட்ட கொடுமைகளுக்குப் பயந்து, ஒரு கால்வினியரான பீட்டர் ரூபென்சின் தந்தையும், தாயும் 1568 ஆம் ஆண்டில், கொலோனுக்குத் தப்பி ஓடினர். ஜான் ரூபென்ஸ், சக்சனியின் அன்னாவுக்குச் சட்ட ஆலோசகராகவும், காதலியாகவும் ஆனார். ஒரேஞ்சின் முதலாம் வில்லியத்தின் இரண்டாம் மனைவியான அன்னாவின் சீகென்னில் இருந்த அரண்மனையிலேயே ஜான் ரூபென்ஸ் 1570ல் தங்கினார். அன்னாவுடனான தொடர்புக்காக ஜானுக்குச் சிறைத்தண்டனை கிடைத்தது. 1577ல் பீட்டர் பவுல் ரூபென்ஸ் பிறந்தார். அடுத்த ஆண்டில், குடும்பம் கொலோனுக்குத் திரும்பியது. ஜான் ரூபென்ஸ் இறந்து இரண்டு ஆண்டுகளுக்குப் பின்னர் 1589 ஆம் ஆண்டில், பீட்டர் ரூபென்ஸ் அவரது தாயாருடன் ஆன்ட்வேர்புக்குச் சென்றார். அங்கே பீட்டர் ஒரு கத்தோலிக்கராக வளர்க்கப்பட்டார். பீட்டர் ரூபென்சின் ஆக்கங்களில் மதம் முக்கிய இடத்தை வகித்ததுடன், பின்னாளில், இவர் கத்தோலிக்க சீர்திருத்த எதிர்ப்பு ஓவியப் பாணியின் முன்னணி ஓவியர்களில் ஒருவராகவும் விளங்கினார்.
பகுப்பு:செருமானிய ஓவியர்கள் பகுப்பு:1577 பிறப்புகள் பகுப்பு:1640 இறப்புகள் பகுப்பு:கத்தோலிக்க மறுமலர்ச்சி
மேட்டுப்பாளையம் பழனியாண்டவர் கோயில்
பழனியாண்டவர் கோயில் தமிழ்நாட்டில் கோயம்புத்தூர் மாவட்டம், மேட்டுப்பாளையம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தென் பசிபிக் பல்கலைக்கழகம்
தென் பசிபிக் பல்கலைக்கழகம் (University of the South Pacific, USP) என்பது ஓசியானியாவின் பல நாடுகளில் வளாகங்களைக் கொண்டுள்ள ஒரு ஆய்வு சார் பொதுப் பல்கலைக்கழகம் ஆகும். இது பசிபிக் கலாசாரம், மற்றும் சுற்றுச்சூழல் ஆகியவற்றுக்கான பன்னாட்டு ஆய்வு மையம் ஆகும். இப்பல்கலைக்கழகத்தின் கல்வித் திட்டம் உலக அளவில் ஆங்கீகரிக்கப்பட்டதாகும். இங்கு பசிபிக் நாடுகளில் இருந்து மட்டுமல்லாமல் பல உலக நாடுகளில் இருந்தும் மாணவர்கள் கல்வி பயிலுகின்றனர். 1968 ஆம் ஆண்டில் ஆரம்பிக்கப்பட்ட இப்பல்கலைக்கழகம் பொதுநலவாயத்தின் கல்வித்திட்டத்துக்கமைய தனது கல்வியை வழங்குகின்றது. ஆத்திரேலியா, நியூசிலாந்துக்கு வெளியே உலக நாடுகளால் அங்கீகரிக்கப்பட்ட ஒரேயொரு ஓசியானியாப் பிராந்தியப் பல்கலைக்கழகம் இதுவாதும். இது ஓசியானாவின் குக் தீவுகள், பிஜி, கிரிபட்டி, மார்சல் தீவுகள், நவூரு, நியுவே, சமோவா, சொலமன் தீவுகள், டோக்கெலாவ், தொங்கா, துவாலு, வனுவாட்டு ஆகிய 12 நாட்டு அரசுகளுக்குச் சொந்தமானது. இதன் தலைமை வளாகம் பிஜி நாட்டில் அமைந்துள்ளது.
வெளி இணைப்புகள்
பகுப்பு:பிஜி பல்கலைக்கழகங்கள் பகுப்பு:ஓசியானியா பகுப்பு:நவூரு பகுப்பு:நியுவே பகுப்பு:சமோவா பகுப்பு:சொலமன் தீவுகள்
தொழில்நுட்பத் துணிபுவாதம்
தொழில்நுட்பத் துணிபுவாதம் (Technological determinism) என்பது சமூகத்தின் தொழில்நுட்பமே அதன் கட்டமைப்பையும் பண்பாட்டு விழுமியங்களையும் முடிவுசெய்கிறது எனத் துணியும் எண்ணப் போக்காகும். இதுவொரு குறைப்புவாத எண்னப் போக்காகும். இது அமெரிக்கச் சமுகவியலாளரும் பொருளியலாளருமான தோர்சுட்டீன் வெபுளன் (1857–1929) தொடங்கிவைத்த எண்னப் போக்காகும். 20 ஆம் நூற்றாண்டு ஐக்கிய அமெரிக்காவின் முணைப்பான தொழில்நுட்பத் துணிபுவாதியாக தோர்சுட்டீன் வெபுளனின் பின்னோடியான கிளாரன்சு அய்ரெசுவையும் ஜான் தெவேவையும் கூறலாம். வில்லியம் ஓகுபர்னும் முனைப்பு வாய்ந்த தொழில்நுட்பத் துணிபுவாத்த்துக்குப் பெயர்பெற்றவர் ஆவார்.
சமூக பொருளியல் வளர்ச்சிக்கான தொழில்நுட்பத் துணிபுவாதம் முதலில் செருமானிய மெய்யியலாளரும் பொருளியலாளரும் ஆகிய கார்ல் மார்க்சால் விரிவாக விளக்கப்பட்டது. இவர் தொழில்நுட்ப மாற்றங்கள் குறிப்பாக பொருளாக்க விசைகள், மாந்த, சமூக உறவுகளிலும் சமூக்க் கட்டமைப்பிலும் முதன்மை வாய்ந்த தாக்கத்தைச் செலுத்துகின்றன எனவும்                                                                                              எனவே, சமூக உறவுகளும் பண்பாட்டு நடைமுறைகளும் அறுதியாக சமூகத்தின் தொழில்நுட்ப, பொருளியல் அடித்தளத்தைச் சார்ந்து உருவாகின்றன எனவும் வாதிட்டு விளக்கினார். இவரது நிலைப்பாடு தற்காலச் சமுகத்தில் பொதிந்துள்ளது. தற்காலச் சமூகத்தின் விரைந்து மாறும் தொழில்நுட்பம் மாந்த வாழ்க்கையைப் பெரிதும் மாற்றுவதைப் பரவலாகக் காணமுடிகிறது.
தோற்றம்
இந்தச் சொல் அமெரிக்கச் சமூகவியலாளரான தோர்சுட்டீன் வெபுளனால் (1857–1929) உருவாக்கப்பட்டது. வெபுளனின் சமகால வரலாற்றியலாளராகிய சார்லசு ஏ, பியர்டு இந்த துணிபுவாத படிமத்தை தன் விவரிப்புவழி உருவாக்கினார். அவர் கூறுகிறார், "தொழில்நுட்பம் தன் இஅரக்கமற்ர காலணியோடு ஒருபுரட்சியின் வெற்றியோடு அடுத்த வெற்றி நோக்கி, பழைய தொழிலகங்களையும் தொழில்துறைகளையும் நொறுக்கியபடி, புதிய செயல்முறைகளை மின்னல் வேகத்தில் எழுச்சி காணவைத்துஅணிநடை போடுகிறது." இந்த விவரிப்பு தன்னளவில் அதிகாரமற்ற எந்திரங்களுக்குத் தனி அதிகாரம் வழங்கும் பொருளைத் தருவதுபோல அமைகிறது. வெபுளன் இதைவைத்து, இந்த விவரிப்பு " எந்திரம் மாந்தவடிவ எண்ண நடத்தையைக் கொண்டது போல அமைகிறது" என உறுதிபடுத்துகிறார் மேலும், இங்கு இந்தியாவில் தொடர்வண்டிக்காக கட்டியெழுப்ப்ப்படும் தண்டவாளத்தொடர் சாதியமைப்பைத் தகர்த்துவிடும் என எதிர்பார்த்த்தையும் நினைவுகொள்ள வேண்டும். இராபர்ட் எய்ல்புரோனர் கூற்றுப்படி, இந்தப் பொது எண்ணக்கரு கூறுவது என்னவென்றால், தொழில்நுட்பம் தன் எந்திரங்கள் வழியாக மாந்த நிலவுகையின் பொருள்வள நிலைமைகளை மாற்றி அதன்வழி வரலாற்ரையும் மாற்றுகிறது என்பதே ஆகும்.
மிக முனைப்பான தொழில்நுட்பத் துணிபுவாதிகளில் ஒருவராக 20 ஆம் நூற்றாண்டில் வெபுளன் கோட்பாட்டைப் பின்பற்றும் கிளியறன்சு எடுவின் அய்ரெசு விளங்குகிறார். இவர் பொருளியல் மேய்யியல்களைத் தோற்றுவித்தமைக்காகப் பெயர்பெற்றவர். என்றாலும் இவரும் தொழில்நுட்பத் துணிபுவாதக் கோட்பாட்டை உருவாக்கிய வெபுளனுடன் நெருக்கமாகப் பணிபுரிந்தவர் ஆவார். இவர் அடிக்கடி மரபுவழிக் கட்டமைபுக்கும் தொழில்நுட்பத்துக்கும் இடையில் நிலவும் போராட்டம் பற்றிக் குறிப்பிடுகிறார். இவரது கோட்பாடுகளில் மிகவும் அறியப்பட்ட கருத்துப்படிமம் "தொழில்நுட்ப இழுப்பு" என்பதாகும் இதி இவர் தொழில்நுட்பத்தை ஒரு தன்னாக்கச் செயல்முறையாகவும் நிறுவனமாகவும் விவரிக்கிறார். இந்த கருதுபாடு தொழில்நுட்ப மீத்துணிபுவாத்த்தை உருவாக்குகிறது.
அசத்தல்
அசத்தல் 2001ல் பி. வாசுவின் எழுத்து மற்றும் இயக்கத்தில் வெளிவந்த நகைச்சுவைத் தமிழ் திரைப்படமாகும். இப்படத்தில் சத்யராஜ் மற்றும் ரம்யா கிருஷ்ணன் ஆகியோர் முக்கிய வேடங்களில் நடித்திருந்தனர். மாலா சினி கிரியேஷன்ஸால் தயாரிக்கப்பட்டு, பரத்வாஜ் இசையமைத்த இப்படம் 19 மே 2001 அன்று வெளியிடப்பட்டது. இந்த திரைப்படம் 1990 மலையாள திரைப்படமான தூவல்பர்ஷத்தின் ரீமேக் ஆகும். இது முன்னர் தமிழில் தயம்மா என்றும் தெலுங்கில் சின்னாரி முதுலா பாப்பா என்றும் ரீமேக் செய்யப்பட்டது. இந்தி மொழியில் ஹேய் பேபி என ரீமேக் செய்யப்பட்டது. தூவல்ஸ்பர்ஷம் 1987 ஆம் ஆண்டு ஆங்கில திரைப்படமான த்ரீ மென் அண்ட் எ பேபியை அடிப்படையாகக் கொண்டது. இது 1985 ஆம் ஆண்டு பிரெஞ்சு திரைப்படமான Three Men and a Baby யை அடிப்படையாகக் கொண்டது.
தயாரிப்பு
இப்படத்தை தியேட்டர் உரிமையாளரும் திரைப்பட விநியோகஸ்தருமான எஸ்.ராஜரம் தனது தயாரிப்பு நிறுவனமான மாலா சினி கம்பைன்ஸின் கீழ் தயாரித்தார். நகைச்சுவைத் திரைப்படத்தை எழுதவும் இயக்கவும் பி.வாசுவில் அவர் கையெழுத்திட்டார், முந்தைய பல வெற்றிகரமான முயற்சிகளுக்குப் பிறகு இயக்குனர் சத்தியராஜுடன் மீண்டும் ஒத்துழைத்தார். ஒரு வீட்டில் உள்ள கதாபாத்திரங்களைக் காட்டும் காட்சிகள் சென்னை நீலகரை என்ற பங்களாவில் படமாக்கப்பட்டன. சத்தியராஜ் பிற்காலத்தில் திரு.நாரதருடன் குங்குமா பொட்டு கவுண்டர் இணைந்து பணியாற்றினார்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2001 தமிழ்த் திரைப்படங்கள் பகுப்பு:பரத்வாஜ் இசையமைத்த தமிழ் திரைப்படங்கள் பகுப்பு:ரம்யா கிருஷ்ணன் நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:வடிவேலு நடித்த திரைப்படங்கள்
மாநிலங்களவைத் தேர்தல்கள் 2025
மாநிலங்களவைத் தேர்தல்கள் 2025 (2025 Rajya Sabha elections), என்பது இந்திய மாநிலங்களவையின் 245 உறுப்பினர்களில் 10 பேரைத் தேர்ந்தெடுப்பதற்காக, 2025ஆம் ஆண்டு சூலை மற்றும் ஆகத்து மாதத்தில் இந்தியாவில் உள்ள சில மாநில சட்டமன்றங்களில் வழக்கமான ஆறு ஆண்டு சுழற்சியின் ஒரு பகுதியாக நடத்தப்படும் தேர்தல்களாகும். இதில் மாநிலங்கள் தங்கள் சட்டமன்ற உறுப்பினர்கள் மூலம் 233 பேரைத் தேர்ந்தெடுக்கின்றன. மேலும் மீதமுள்ள 4 பேர் குடியரசுத் தலைவரால் நியமிக்கப்படுகிறார்கள்.
மேற்கோள்கள்
பகுப்பு:மாநிலங்களவைத் தேர்தல்கள் பகுப்பு:இந்தியத் தேர்தல்கள்
திருப்புன்முறுவல்
திருபுன்முறுவல் என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இது 11 விருத்தம் கொண்ட ஒரு சிறு நூல். சீர்காழியில் வாழ்ந்த ‘கங்கை மெய்கண்டார்’ சிற்றம்பல நாடிகளின் ஆசிரியர். சிற்றம்பல நாடிகள் தம் தகுதியின்மையைப் பார்த்துத் தமது ஆசிரியர் புன்னகை புரிவதாகப் பாடல்கள் பாடப்பட்டுள்ளன. எல்லாப் பாடல்களும் ‘எனும் குணியோ வானோன் திருப் புன்முறுவலே’ என்னும் முத்தாய்ப்போடு முடிகின்றன.
பாடல் (எடுத்துக்காட்டு)
அடிக்குறிப்பு
பகுப்பு:14 ஆம் நூற்றாண்டுத் தமிழ் நூல்கள்
பொய்கையார்
பொய்கையார் சங்ககாலப் புலவர். இவரது மூன்று பாடல்கள் சங்கநூல் தொகுப்பில் இடம்பெற்றுள்ளன. அவை: நற்றிணை 18, புறநானூறு 48, 49 ஆகியவை.
இவர் வறுமையில் வாடும் புலவர்களைச் சேரமான் கோக்கோதை மார்பனிடம் ஆற்றுபடுத்துகிறார்.
வெளி இணைப்புகள்
பகுப்பு:சங்கப் புலவர்கள்
கே. புதூர் ஊராட்சி
'''கே. புதூர் ஊராட்சி' (K. pudur Gram Panchayat''), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3045 ஆகும். இவர்களில் பெண்கள் 1477 பேரும் ஆண்கள் 1568 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அனுபூதி விளக்கம்
அனுபூதி விளக்கம் என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகளின் மாணாக்கர்களால் இயற்றப்பட்ட நூல். சிவானுபூதி பற்றி ஆசிரியர் சிற்றம்பல நாடிகள் கூறிய கருத்துக்கள் இந்த நூலில் தொகுத்துக் கூறப்பட்டுள்ளன.
“மெய்கண்டார் கூறும் சிவானுபவம் சிற்றம்பல நாடி செப்பியவாறு செப்புவாம்” என்று இந்த நூல் குறிப்பிடுகிறது.
கருவிநூல்
பகுப்பு:14 ஆம் நூற்றாண்டுத் தமிழ் நூல்கள்
லார்ஸ் பீட்டர் ஹான்சென்
14 அக்டோபர் 2013இல் அறிவியல்பூர்வமாக சந்தை நடைமுறைகளை ஆய்வுசெய்தமைக்காக இவருக்கு யூஜின் ஃபாமா மற்றும் ராபர்ட் ஷில்லர் ஆகியோரோடு இணைந்து 2013 ஆம் ஆண்டின் பொருளியலுக்கான நோபல் நினைவுப் பரிசு வழங்கப்பட்டது.
கரைவீரம் கரைவீரநாதசாமி கோயில்
வரலாறு
இக்கோயில் பத்தாம் நூற்றாண்டைச் சேர்ந்தது.
பூசைகள்
இக்கோயிலில் காரணாகம முறைப்படி நான்கு காலப் பூசைகள் நடக்கின்றன. வைகாசி மாதம் அமாவாசை மாதந்தோரும் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜோபகா சுபத்ரா
நூற்பட்டியல்
சுபத்ராவின் புத்தகங்கள் பெரும்பாலும் அவரது சொந்த வாழ்க்கை அனுபவங்களை அடிப்படையாகக் கொண்டவையே. அவரது புத்தகங்களின் பட்டியல் கீழே,:
வெளி இணைப்புகள்
பகுப்பு:தலித் எழுத்தாளர்கள் பகுப்பு:தலித் பெண் எழுத்தாளர்கள் பகுப்பு:தலித் சிந்தனையாளர்கள் பகுப்பு:21 ஆம் நூற்றாண்டு இந்தியப் பெண் எழுத்தாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:வாழும் நபர்கள்
அ. வரதராசன்
'''அ. வரதராசன்' (Appajee Varadarajan'', பிறப்பு: ஆகத்து 17, 1920 - இறப்பு: அக்டோபர் 15, 2009 ) இந்திய உச்ச நீதிமன்ற நீதிபதியாக இருந்தவர். தாழ்த்தப்பட்ட (தலித்) சமூகத்தில் பிறந்தவர். இந்திய உச்ச நீதிமன்றத்தில் அமர்த்தப்பட்ட முதல் தலித் நீதிபதி இவரே ஆவார்.
வாழ்க்கைக் குறிப்பு
தமிழ்நாடு வேலூர் மாவட்டம் திருப்பத்தூர் நகராட்சிப் பள்ளியிலும் வேலூர் ஊரிசுக் கல்லூரியிலும் பின்னர் சென்னை சட்டக் கல்லூரியிலும் கல்வி பயின்ற வரதராசன் சென்னை உயர் நீதிமன்றத்தில் வழக்குரைஞராகப் பதிவு செய்து தம் தொழிலைத் தொடங்கினார். மாவட்ட முனிசீப், உதவி நீதிபதி எனப் படிப்படியாக உயர்ந்து சென்னை உயர் நீதிமன்ற நீதிபதியாக 1974 ஆம் ஆண்டு ஆகத்து மாதம் அமர்த்தப்பட்டார். இந்திய உச்ச நீதிமன்ற நீதிபதியாக வரதராசன் 1980 பிப்பிரவரி 10 இல் அமர்த்தப்பட்டார். அவர் 1985 ஆகத்து 16 இல் ஒய்வு பெற்றார்.
சான்றாவணம்
பகுப்பு:தமிழ் நீதிபதிகள் பகுப்பு:இந்திய உச்ச நீதிமன்ற நீதிபதிகள் பகுப்பு:1920 பிறப்புகள் பகுப்பு:2009 இறப்புகள்
குத்துவிளக்கு (திரைப்படம்)
குத்துவிளக்கு 1972ல் திரையிடப்பட்ட ஈழத்து தமிழ்த் திரைப்படம் ஆகும். பெரும்பாலான வெளிப்புறக்காட்சிகள் யாழ்ப்பாணம், வடமராட்சிப் பகுதியில் பருத்தித்துறையை அண்டிய பகுதிகளில் படமாக்கப்பட்டன.
பிரபல கட்டிடக்கலை நிபுணரான வி. எஸ். துரைராஜா தயாரித்த இத்திரைப்படத்தில் இரு நாட்டியக் கலைஞர்கள் முக்கிய பாத்திரங்களில் நடித்தனர். ஆனந்தன், லீலா நாராயணன் ஆகிய இவர்களுடன், ஜெயகாந்த், பேரம்பலம், எம். எஸ். ரத்தினம், எஸ். ராமதாஸ். சிங்கள நடிகை சாந்திலேகா முதலானோர் நடித்தார்கள். டபிள்யூ. எஸ். மகேந்திரன் இத்திரைப்படத்தின் ஒளிப்பதிவாளராகவும், இயக்குனராகவும் பணியாற்றினார். கவிஞர் ஈழத்து இரத்தினம் திரைக்கதை, வசனங்களை எழுதியதோடு இடம் பெற்ற சகல பாடல்களையும் எழுதினார். அக்காலத்தின் பிரபலமான இசையமைப்பாளரான ஆர். முத்துசாமி இசையமைத்தார். சங்கீத பூஷணம் எம். ஏ. குலசீலநாதன், மீனா மகாதேவன், ஆர். முத்துசாமி ஆகியோர் இப்பாடல்களைப் பாடினார்கள்.
கதைச் சுருக்கம்
ஒரு சாதாரண விவசாயக் குடும்பத்தின் கதை. ஏழை விவசாயியான வேலுப்பிள்ளைக்கும் (பேரம்பலம்), மனைவி லட்சுமிக்கும் (சாந்திலேகா) மூன்று பிள்ளைகள். தகப்பனுக்கு துணையாக குடும்பப்பொறுப்பை சுமக்கும் மூத்த மகன் சோமு (ஜெயகாந்த்), அவனது ஆசைத்தங்கைமார் மல்லிகா (லீலா நாராயணன்), ஜானகி (பேபி பத்மா) ஆகியோர் அடங்கிய அக்குடும்பத்தின் வாழ்க்கை துன்பங்களுடன் நகர்கிறது. அடுத்த வீட்டில் பணக்காரர் குமாரசாமி (திருநாவுக்கரசு), பணத்தையே பிரதானமாகக் கருதும் அவரது மனைவி நாகம்மா (இந்திராதேவி) - இவர்களுக்கு இரண்டு பிள்ளைகள். மகன் செல்வராஜா (ஆனந்தன்), நாகரீகச் சின்னமான மகள் ஜெயா. மல்லிகாவுக்கும், செல்வராஜாவுக்கும் காதல் ஏற்படுகிறது. ஆனால் இவர்கள் விருப்பத்துக்கு தடை போடுகிறாள், செல்வராஜாவின் தாய் நாகம்மா. கஷ்டப்பட்டு படித்து பல்கலைக்கழகம் சென்ற சோமு தன் தங்கைக்கு சீதனம் தேடுவதற்காக தன் படிப்பையும் இடையில் கைவிட்டு, தன்னையொத்த இளைஞர்களுடன் சேர்ந்து  கூட்டுறவுப்பண்ணை விவசாயம் செய்து பணம் கொண்டு வருகிறான். ஆனால் இதற்கிடையில் செல்வராஜாவிற்கு வேறொரு பெண்ணைத் திருமணம் செய்ய ஏற்பாடுகள் நடக்க, சோமுவின் தங்கை மல்லிகா தற்கொலை செய்து கொள்கிறாள்.
வெளியிணைப்புகள்
பகுப்பு:இலங்கைத் தமிழ்த் திரைப்படங்கள்
வங்காளதேசத்தில் இரத்த தானம்
வங்காளதேசத்தில் இரத்த தானம் (Blood donation in Bangladesh) பல்வேறு நிறுவனங்கள் மூலமாக நடத்தப்படும் ஒரு நடவடிக்கை ஆகும். 2011 ஆம் ஆண்டு தரவுகளின் படி, 25% இரத்தம் தன்னார்வலர்களிடம் இருந்து பெறப்பட்டது ஆகும். 20% முதல் 25% வரையிலான இரத்தம் நன்கொடை மூலமாகவும், 50% முதல் 55% வரையிலான இரத்தம் குறிப்பிட்ட ஒரு நோயாளிக்காக அவரைச் சார்ந்தவர்களிடமிருந்து ஒரேயொரு முறையும் பெறப்பட்டது.
பின்புலம்
வங்காளதேசத்தில் இரத்த பரிமாற்ற சேவை 1950 ஆம் ஆண்டிலிருந்து டாக்கா மருத்துவ கல்லூரி மருத்துவமனையில் கிடைக்க பெற்றது. தொழில்முறை இரத்த நன்கொடையாளர்கள் நாட்டின் முக்கிய இரத்த நன்கொடையாளிகளாக இருந்தனர். 2000 ஆம் ஆண்டின் பிற்பகுதியில் கொடையாகப் பெறப்பட்ட இரத்தத்தில் 47% இத்தகைய தொழில்முறை கொடையாளிகளிடமிருந்தே பெறப்பட்டது. இரத்தம் வழங்கல் செயல்முறையில் உண்டாகும் தூய்மைக்கேடும், தன்னார்வக் கொடையாளிகளின் தேவையும் நன்கு உணரப்பட்டது. ஆண்டுக்கு 5,00,000 அலகுகள் இரத்தம் தேவை எனத் திட்டமிடப்பட்டது. தன்னார்வலர்களிடமிருந்து 25 சதவீதமும், 20 முதல் 25 சதவீதம் நன்கொடை இரத்த தானம் வழியாகவும் பெறப்பட்டது.
சேந்தானி
வங்காளதேசத்தில் முதன் முதலாக திட்டமிடப்பட்ட தன்னார்வ ரத்த தான திட்டம் சேந்தானி என்ற பெயரால் அழைக்கப்படுகிறது. 1977 ஆம் ஆண்டு பிப்ரவரி 5 ஆம் நாளில் வங்காளதேச மருத்துவக் கல்லூரியில் இந்த இரத்ததானத் திட்டம் உருவானது. நோயாளிகளுக்கு இரத்ததானம் செய்வது என்ற நோக்கத்துடன் ஆரம்பிக்கப்பட்ட இத்திட்டம், கண் தானம் செய்வது ஏழை நோயாளிகளுக்கு நிதியுதவி அளிப்பது என்ற பரந்த நோக்கங்களுடன் மேலும் விரிவடைந்தது. இன்று வங்காளதேசத்தில் இயங்கும் பல கல்லூரிகளில் இத்திட்டம் சிறப்பாகச் செயல்பட்டு வருகிறது. தற்போது இத்திட்டம் பல்வேறு கல்லூரிகள் செயல்பட்டு வருகிறது.
செம் பிறைச் சங்கம்
வங்கதேசத்தில் செம் பிறை சங்கம் என்ற தொண்டு நிறுவனம் 1973 ஆம் ஆண்டில் வங்காளதேச செஞ்சிலுவைச் சங்கத்தை தொடங்கியது. 1989 ஆம் ஆண்டில் வங்காளதேச செஞ்சிலுவைச் சங்கம் என்ற பெயர் வங்காளதேச செம்பிறைச் சங்கம் என்ற பெயர் மாற்றம் செய்யப்பட்டது. இச்சங்கத்தின் தலைமையகம் டாக்காவில் உள்ளது. 1981 இல் நாட்டில் இரத்ததான முகாம் திட்டத்தை இச்சங்கம் தொடங்கியது. இன்று நாடெங்கிலும் பல மையங்களில் முழுமையாக இரத்ததானம் செய்வதோடு இரத்தத்தின் பகுதிக் கூறுகளையும் கொடையளிக்கும் திட்டத்துடன் சேவைபுரிகிறது. இவை தவிர வெள்ளம், புயல் மற்றும் பிறவகை இயற்கைப் பேரிடர் நிகழ்வுகளில் தேவையான உதவிகளை பாதிக்கப்பட்டவர்களுக்கு வழங்கி வருகிறது.
பதான்
மாணவர்கள் மத்தியில் நன்கொடை இரத்ததானத்திற்கு இருந்த வரவேற்பைக் காட்டிலும், தன்னார்வ இரத்ததானத்திற்கு பேரளவிலான ஆதரவு இருப்பதை, டாக்கா பல்கலைக்கழக மாணவர்கள் 1997 ஆம் ஆண்டு ஒரு கணக்கெடுப்பில் கண்டறிந்தனர். எனவே ஒரு பொதுப்பரப்புரை இயக்கத்திற்கு அவர்கள் பரிந்துரைத்தனர். நாடெங்கிலும் உள்ள மாணவர்கள் மத்தியில் தன்னார்வ இரத்ததானம் தொடர்பான விழிப்புணர்வை ஏற்படுத்தி அவர்களை இத்திட்டத்தில் பங்கேற்க வைப்பது இப்பரப்புரையின் முக்கிய அம்சமாக இருந்தது
இதன் விளைவாக 1997 இல் பதான் என்ற பெயரில் அரசியல் சார்பற்ற இரத்தக் கொடையாளிகள் அமைப்பு வங்காளதேசத்தில் உருவானது. இலவசமாக இரத்த வகையைக் கண்டறியும் முகாமை நடத்தியது, இவ்வமைப்பின் முதலாவது நடவடிக்கையாகும். 1997 ஆம் ஆண்டு அக்டோபர் 24 ஆம் நாள் டாக்கா பல்கலைக்கழக சாகிதுல்லா அரங்கத்தில் இம்முகாம் நடைபெற்றது. டாக்கா மருத்துவக் கல்லூரி மருத்துவமனைக்கு மிக அருகில் இந்த அரங்கம் அமைந்திருந்தது. நோயாளிகளுக்கு இரத்தம் தேவைப்படுவோர் இவ்வரங்கத்திலோ அல்லது அதற்கு அருகிலோ வழக்கமாக ஒன்றுகூடி உதவி கோருவார்கள். முகம்மது சாகிதுல் இசுலாம் இரிப்பொனும் அவருடைய மாணவர்களும் இத்திட்டத்தின் முதன்மையான முன்னோடிகளாக இருந்தனர்
பதான் அமைப்பினரால் வழங்கப்படும் இரத்தம் சேமிக்கப்பட்ட இரத்தமாக இல்லாமல் உடனுக்குடன் புதியதாக பெறப்படும் இரத்தமாக இருந்தது. இரத்தவகையை முன்னதாகச் சோதித்து வகைப்படுத்தியிருந்த தரவுகளை இவர்கள் பயன்படுத்தினர். பதான் அமைப்பில் பட்டதாரி மாணவர்களும் முதுகலைப் பட்டதாரி மாணவர்களும் முக்கியமான அங்கத்தினர்களாக இருந்தனர். 14 பல்கலைக்கழகங்களிலும் 29 பல்கலைக்கழகக் கல்லூரிகளிலும் பதான் அமைப்பு வெற்றிகரமாக செயல்படுகிறது The organization is active in 14 universities and 29 university colleges. .
புது இரத்தம் தானம் செய்வது தொடர்பான விழிப்புணர்வை ஏற்படுத்துவதும், நோயாளிகளுக்கு தன்னார்வத்துடன் இரத்ததானம் செய்வதும் இயற்கைப் பேரிடர் காலங்களில் ஏழை எளியோருக்கு உதவி செய்வதும் பதான் அமைப்பின் மற்ற செயல்பாடுகளாகும்.
அமைப்பிற்கான நிதி உதவி முதலில் உறுப்பினர்களிடமிருந்தும் முன்னாள் உறுப்பினர்களிடமிருந்தும் பெறப்பட்டது. அதன் பின்னர் பல்கலைக்கழகங்கள், கல்லூரிகள், நிர்வாகத்தினர் முதலானவர்களிடமிருந்து நன்கொடையாகப் பெறப்பட்டது. வங்காளதேசத்திற்கு வெளியே கலிபோர்னியாவின் சிபாந்தன் பி என்ற இலாபநோக்கற்ற நிறுவனம் குறிப்பிடத்தக்க ஒரு பங்களிப்பை அளித்து வருகிறது. இரத்ததானம் அளிப்பது ஒரு சமூக இயக்கமாக மாற வேண்டும் என்பது பதான் அமைப்பின் விருப்பமாகும். இரத்தம் கிடைக்கவில்லை என்ற காரணத்திற்காக யாரும் மரணத்தை தழுவக்கூடாது, ஒவ்வொருவரும் அவரவர் இரத்த வகையை அறிந்து வைத்திருத்தல் வேண்டும் என்பன இவ்வமைப்பின் உடனடி நோக்கங்களாகும். டாக்கா பல்கலைக்கழகத்தின் தரைத்தளத்தில் பதான் அமைப்பு அமைந்துள்ளது.
இந்திய வம்சாவளித் தமிழர்கள்
இந்திய வம்சாவளித் தமிழர்கள் என்போர் வரலாற்று ரீதியாக இந்தியாவில் இருந்து இலங்கையில் குடியேறிய தமிழர்களை குறிக்கும். "இந்திய வம்சாவளித் தமிழர்" என்றால் மலையகத் தமிழர் என்று கருதும் நிலை வரலாற்று அடிப்படையில் தவறானதாகும். மலையகத் தமிழர் 19ஆம் நூற்றாண்டளவில் பிரித்தானியரின் ஆட்சியின் போது இந்தியாவில் இருந்து பெருந்தோட்டப் பயிர்ச்செய்கைக்காக அழைத்துவரப்பட்டவர்கள் என்பதனால் அவர்களும் "இந்திய வம்சாவளித் தமிழர்" எனும் பகுப்புக்குள் உள்ளடங்குகின்றனர் என்றாலும், அதற்கு மிக முற்பட்ட காலமான போர்த்துக்கீசரின் வருகைக்கு முன்பிருந்தே இலங்கையில் வந்து குடியேறிய இந்திய வம்சாவளித் தமிழர் என்போரின் வரலாறு மிக நீண்டதாகும். இம்மக்கள் தேயிலைத் தோட்டங்களில் பணி செய்வதால், சிங்களவர்கள் இம்மக்களை தோட்டக்காட்டான் என்று அழைக்கிறார்கள்.
வரலாறு
தமிழ் நாட்டு மன்னர்கள் இலங்கையை தமது ஆட்சிக்குள் கொண்ட வந்த காலங்கள் முதல்
மேற்கோள்கள்
பகுப்பு:வரலாறு பகுப்பு:இலங்கைத் தமிழர்
தாய் (புதினம்)
தாய் (உருசியம்: Мать) எனும் ரஷிய புதினம் மார்க்ஸிம் கார்கியால் எழுதப்பட்டது. 1907 இல் முதன் முதலாக வெளியான இது உலகின் மிகச் சிறந்த செவ்விலக்கியங்களில் ஒன்றாகக் கருதப்படுகிறது. ரஷியாவின் கம்யுனிசப் புரட்சிக்கு நெருங்கிய காலகட்டத்தை காலமாகவும், புரட்சியில் பங்கேற்கும் இளைஞர்களை கொண்ட தொழிற்சாலையை கதை களமாகவும் கொண்ட புதினம். இந்த புதினம் உலகின் பல்வேறு மொழிகளில் மொழி பெயர்க்கபட்டுள்ளது. திரைப்படமாகவும் வெளிவந்துள்ளது.
நிற அடர்த்தி
நிற அடர்த்தி (colour depth) எனப்படுவது, ஒரு படத்திலுள்ள படச்சில்கள் (pixel) எத்தனை வர்ணங்களைப் பயன்படுத்தி உருவாகின்றன என்பதைக் குறிப்பிடுகிறது. வர்ணங்களது அடர்த்தியானது இலக்கங்களில் கணிக்கப்படுகிறது. இவ் வர்ண வேறுபாடு காட்சிப்படுத்தப்படும் திரையின் வன்பொருள் அல்லது மென்பொருளால் கட்டுப்படுத்தலாம். 1 பிட் என குறிப்பிட்டால் அது இரண்டு வர்ணங்களை மாத்திரம் பயன்படுத்தி அமைக்கப்பட்ட படம். 2 பிட் எனில் 22 = 4 வர்ணங்களை கொண்டு உருவாக்கப்பட்ட படம் என அறியலாம்.
தாய் (புதினம்)
கதை
இந்த புதினம் இரண்டு பாகங்களாக பிரிக்கப்பட்டுள்ளது.
பாகம் 1
ஒரு ஆலைகுடியிருப்பிலிருந்து ஆரம்பிக்கிறது பெலகேயா நீலவ்னாவின் கதை. புகைபோக்கிகளுடனும், தொழிலாளிகளை குறித்த நேரத்தில் வர ஆணையிடும் சங்குடனும் கம்பீரமாக நிற்கும் அத்தொழிற்சாலை அப்பகுதி மக்களை நாள்முழுதும் சக்கையாக உறிஞ்சியெடுக்கிறது. அவர்களது வாழ்க்கையில் குறிப்பாக ஆண்களது சந்தோஷம் என்பது குடிப்பதும் சண்டையிடுவதுமே. நீலவ்னாவின் கணவனும் இதற்கு விதிவிலக்கல்ல. கிட்டதட்ட இருபது வருடங்கள் கணவனிடம் அடியும் உதையும் வாங்கியே அவளது இளமைக்காலம் கழிந்துவிடுகிறது. அவளது கணவன் இறந்துவிட, நீலவ்னாவின் மகன் பாவெலும் அதே ஆலையில் வேலைக்குச் சேர்கிறான்.
பாவெலுக்குச் சில தோழர்களுடன் பரிச்சயம் ஏற்படுகிறது. அவனுக்குள் மாற்றங்கள் உண்டாகிறது. ஒரு தொழிலாளி கிட்டதட்ட முப்பது வருடங்கள் உழைத்து கண்ட பலன் ஒன்றுமில்லை, ஆலைதான் வளர்ச்சியடைகிறதே தவிர அவர்களது வாழ்க்கையில் கிஞ்சித்தும் மாறுதல் ஏற்படவில்லை, தமது அடிமை நிலையிலிருந்து விடுவித்துக் கொள்ள வேண்டுமென்றால் தொழிலாளிகள் இறுக்கமாக இணைவதே இதற்கு விடை என்பதை உணர்ந்துக்கொள்கிறான். நிறைய புத்தகங்களை வாசிக்கிறான். அவனோடு இன்னும் பல தோழர்கள் வீட்டிற்கு வருகிறார்கள். ஒன்றாக வாசிக்கிறார்கள். தங்களுக்குள் விவாதிக்கிறார்கள்.
பெலெகேயா நீலவ்னா இவை அனைத்தையும் பார்க்கிறாள். அவர்கள் பேசுவதைக் கேட்கிறாள். அதில் இருக்கும் நியாயத்தை உணர்ந்து கொள்கிறாள். தனது கடந்த கால வாழ்க்கையையும் அவளது தோழிகளின் வாழ்க்கையையும் நினைத்துப் பார்க்கிறாள். பாவெல் பேசுவதைக் குறித்து மகிழ்ச்சியும் புத்துணர்ச்சியை அடைந்தாலும் தனது மகனின் பாதுகாப்புக் குறித்து கலக்கமடைகிறாள். ஏனெனில், பாவெல் படிப்பது அத்தனையும் தடை செய்யப்பட்ட புத்தகங்கள். அவை தொழிலாளிகளின் உண்மை நிலையைப் பேசுவதோடு அந்த நிலைமைய மாற்றுவதற்கான வழியையும் போதிக்கின்றன.
நிற அடர்த்தி
8-பிட் வர்ணம்
8-பிட் வர்ணம் எனில் இலத்திரனியல் திரையில் பயன்படுத்தப்படும் RGB (சிவப்பு-பச்சை-நீலம்) ஆகிய வர்ணங்களைப் பயன்படுத்தி வர்ணத்தை ஏற்படுத்துவதற்காக முறையே (8x8x4 = 256) என பிரிக்கப்படுகிறது. (மனித கண்ணால் சிவப்பு பச்சை வர்ணங்களைக் காட்டிலும் நீல வர்ணத்தை குறைவாகவே அடையாளம் காண முடியும்.)
தாய் (புதினம்)
பாகம் 1
சிறிது சிறிதாக பாவெலின் வீட்டில் கூட்டம் அதிகரிக்கிறது. எங்கிருந்துதான் மனிதர்கள் வருகிறார்களோ தெரியாது, குறித்த நேரத்திற்கு வந்துவிடுவார்கள். அவர்களுக்கு தேநீர் வைத்துக் கொடுப்பதும், வெந்நீர் கொடுப்பதும் அவர்கள் பேசுவதை கேட்பதுமே தாய்க்கு ஆனந்தம். தாயாலும் அவர்களைப் போல வாசிக்க முடிந்தால்…..பாவெலில் நண்பர் அந்திரேய் மூலமாக வாசிக்கக் கற்றுக்கொள்கிறாள் அந்தத் தாய்.
இதன் நடுவில், வீடு போலிசாரால் சோதனையிடப்படுகிறது. பாவெலின் நண்பரை கைது செய்து கொண்டு செல்கிறார்கள். இது தாயை அதிர்ச்சிகுள்ளாக்குகிறது. ஆனாலும், தொழிற்சாலைக்குள் பிரசுரங்கள் பரவுவதை யாராலும் தவிர்க்க முடியவில்லை. தொழிலாளர்களிடையே பேசிய பேச்சுக்காக போலீஸ் பாவெலை கைது செய்கிறது. தாய்க்கு கதறியழ வேண்டும் போலிருக்கிறது. ஆனால், அமைதியாக ஏற்றுக்கொள்கிறாள். கொஞ்சம் கொஞ்சமாக தானே பிரயத்தனப்பட்டு புத்தகங்களை வாசிக்கிறாள். பாவெலின் நண்பர்களுக்கு பிரசுரங்களை ஆலைக்குள் தொழிலாளிகளிடையே தொடர்ந்து விநியோகிப்பது எப்படியென்று தெரியவில்லை.
புள்ளி மார்பு மரங்கொத்தி
விளக்கம்
புள்ளி மார்பு மரங்கொத்தி, நடுத்தர அளவிலான, மரங்கொத்திப் பறவையாகும். இதன் மேல் பகுதி கருப்பாகவும், வெண்ணிறப் பெரிய பட்டைகளுடனும் காணப்படும். வாலின் கீழ்ப்பகுதி சிவப்பு நிறத்திலும், மார்பக மற்றும் வயிறு பக்க கோடுகளுடன் பட்டைகளுடன் காணப்படும். வெண்ணிற கன்னங்களில் ஓரளவிற்குக் கறுப்பு கோடுகள் விளிம்பில் காணப்படும். ஆரஞ்சு நிற நெற்றியுடன் கூடிய ஆணி பறவையில் சிவப்பு நிறக் கிரீடமும், பெண் பறவையில் இது கருப்பு நிறத்திலும் காணப்படும்.
நிற அடர்த்தி
நிஜ வர்ணம் 24-பிட்
மிகவும் தரமான வர்ணத்தை கொடுக்ககூடியதால் நிஜ வர்ணம் எனப்படுகிறது. இதில் மிகவும் அதிக அளவிலான வர்ணங்களைப் பயன்படுத்த முடிகிறது (16 மில்லியன்). 10 மில்லியனுக்கும் அதிகமான வர்ணங்களை மனித கண்களால் இலகுவாக அடையாளம் காணமுடியாது என்பது குறிப்பிடத்தக்கது.
புள்ளி மார்பு மரங்கொத்தி
வாழ்விடம்
புள்ளி மார்பு மரங்கொத்தியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:மரங்கொத்திகள்
நிற அடர்த்தி
ஆழ வர்ணம்
அதி உயர் அடர்த்தி மிக்க வர்ணங்களாக (30/36/48-பிட்) ஆகியவை உள்ளன. இவற்றிற்கும் 24-பிட் இற்கும் இடையிலான வேறுபாட்டினை சாதாரண திரைகளில் இனங்காண முடியாது மிகப் பெரிய திரைகளிலே அரிதாகவே இனங்காண முடியும்.
மேற்கோள்கள்
பகுப்பு:நிறங்கள்
தாய் (புதினம்)
பாகம் 1
தாய் இவ்வேலையை செய்ய முன்வருகிறாள். ஒருவேளை விநியோகிப்பது நின்று விட்டால் செய்தது பாவெல்தான் என்று நிரூபணமாகிவிடும். இதற்கு ஒரேவழி, பிரசுரங்கள் தொடர்ந்து ஆலைக்குள் தொழிலாளிகளுக்குக் கிடைக்கச் செய்வதுதான் என்று நண்பர்கள் பேசுவதைக் கேட்டதும் அவள் அவ்வேலையை செய்வதாக முன்வருகிறாள்.
ஆப்பம் விற்கும் பெண்ணுடன் உதவி செய்பவராக தொழிற்சாலைக்குள் செல்கிறாள் தாய். பிரசுரங்கள் தொழிலாளிகளின் கைகளை அடைகின்றன.
இதில் தாய்க்கு பெரிதும் மகிழ்ச்சி. தனது மகனிடம் இதைப் பற்றி உடனே சொல்லவேண்டும் என்றும் அவன் இதை அறிந்தால் எவ்வளவு மகிழ்ச்சியடைவான் என்றும் எண்ணுகிறாள். இரவுகளில் உறங்கப் போகும் முன் இயேசுவிடம் இந்தக் குழந்தைகளுக்காக பிரார்த்தனை செய்யவும் தயங்குவதில்லை. கொஞ்சம் கொஞ்சமாக தாய் தனது மகனின் புதிய மார்க்கத்திலிருக்கும் உண்மையை அறிந்து கொள்கிறாள். அதுவே சத்தியம் என்றும் உழைக்கும் மக்கள் அனைவரும் இதனை உணர்ந்துக்கொள்ள வேண்டும் என்றும் எண்ணுகிறாள். பாவெலும் சிறையிலிருந்து வந்துவிடுகிறான்.
மேநாள் நெருங்குகிறது.மேநாள் பேரணிக்கான வேலைகள் நடக்கின்றன. மகனின் மேலுள்ள பாசத்தினால் தாய்க்கு அழுகை முட்டுகிறது. ஏனெனில், பேரணியை தலைமை தாங்கி நடத்தப் போவது பாவெல். போலிஸ் சிறைக்கு அனுப்பினாலும் அனுப்பலாம். தாயால் சிலநேரங்களில் ஒரு தாயாக நடந்துக்கொள்வதை தவிர்க்க முடிவதில்லை. ஆனாலும், தாங்கிக் கொள்கிறாள்.
பெரும் எழுச்சியுடன் மேநாள் பேரணி நடக்கிறது. பெரும் கூட்டம் திரள்கிறது. தாயால் பாவெல் அருகில் கூட நெருங்க முடியவில்லை. ஆனால், பாவெல் தனது மகன் என்று தாயின் மனம் மகிழ்ச்சி கொள்கிறது. பேரணியில் பாவெல் கைது செய்யப்பட்டு சிறையிலடைக்கப்படுவதோடு முதல் பாகம் முடிகிறது.
வெளி இணைப்புகள்
பகுப்பு:புதினங்கள் பகுப்பு:உருசிய இலக்கியங்கள் பகுப்பு:உருசியம்-தமிழ் மொழிபெயர்ப்பு நூல்கள்
சினி ஏரி
சினி ஏரி (மலாய்: Tasik Chini; ஆங்கிலம்: Chini Lake); என்பது மலேசியா, பகாங் மாநிலத்தில், பெக்கான் மாவட்டத்தில் அமைந்துள்ள ஒரு நன்னீர் ஏரி. 12 சின்ன ஏரிகளைக் கொண்ட சினி ஏரி, தீபகற்ப மலேசியாவில் இரண்டாவது பெரிய நன்னீர் ஏரியாகும்
பகாங் மாநிலத் தலைநகரான குவாந்தான் நகரில் இருந்து 85 கி.மீ. தொலைவில் உள்ளது. சினி ஏரி ஒரு பண்டைய கெமர் நகரத்தின் தளமாக இருக்கலாம் என்று வரலாற்று ஆசிரியர்கள் சிலர் நம்புகின்றனர்.
தீபகற்ப மலேசியாவின் கிழக்குக் கரை மலைத் தொடரில் சினி ஏரி அமைந்து உள்ளது. இதன் சகோதர ஏரி என்று அழைக்கப்படும் பெரா ஏரி; சினி ஏரியில் இருந்து 50 கி.மீ. தொலைவில் உள்ளது.
அமைவு
சினி ஏரியில் இருந்து வெளியேறும் சினி ஆறு; சில கிலோ மீட்டர்கள் கடந்து பகாங் ஆற்றில் கலக்கிறது.
கோடைக் காலங்களில் ஏரியின் ஆழத்தை பராமரிக்க சினி ஆற்றில் அணைகள் கட்டப்பட்டன. இருப்பினும், இந்த அணைகள் ஏரியின் இயற்கைச் சூழலை சீர்குலைக்கின்றன. உயர்ந்த நீர்மட்டம் காரணமாக அதன் கரையில் உள்ள மரங்கள் இறந்து விடுகின்றன.